पाएं अपने शहर की ताज़ा ख़बरें और फ्री ई-पेपरडाउनलोड करें
ईएसआईसी की ओर से इम्लॉयी को कैशलेस रेफर करने के लिए इतने चक्कर लगवाए जाते हैं कि कई तो यहां आना ही बंद कर देते हैं। ऐसा ही एपी इंस्ट्रीज के इम्पलॉयी हंस राज के साथ साथ हुआ। तीन महीने से वे अस्पताल में अपने गले के कैंसर का इलाज करवाने के लिए घूम रहे हैं लेकिन जब उसे ऑपरेशन के लिए कैशलेस रेफर करने की बारी आई तो 6 दिन लगा दिए। आखिरकार मोहाली इंडस्ट्रीज एसोसिएशन के ईएसआईसी विंग की मदद से उन्हें कैशलेस सुविधा मिल सकी है। अब उसका ऑपरेशन होगा और उसे राहत मिल जाएगी।
हंस राज ने बताया कि उसने मछली खाई थी जिसका कांटा उसके गले में फंस गया। इसको लेकर वे मार्च महीने में ईएसआईसी अस्पताल आए, जहां से उन्हें चंडीगढ़ के सेक्टर-16 के सरकारी अस्पताल में रेफर कर दिया गया जहां पर डॉक्टर्स ने उसे ऑपरेशन करवाने के लिए कहा।
उसके पास पैसे नहीं थे इसलिए वे वापस ईएसआई अस्पताल आए। मगर उसे दोबारा जीएमसीएच 32 रेफर किया गया। वहां से भी उसे ऑपरेशन के लिए कहा गया। दो महीनों से वे इलाज के लिए भटक रहे हैं। पैसे न होने के कारण ईएसआई से वे कैशलेस रेफर होना चाहते थे ताकि कोई पैसा न लगे।
कैशलेस रेफर की सुविधा के लिए हमेशा करते हैं आनाकानी
एडवोकेट जसबीर सिंह ने बताया कि मोहाली इंस्ट्रीज एसोसिएशन से जुड़ी इंडस्ट्रीज के करीब तीन लाख कर्मचारी अपने वेतन से स्वास्थ्य सुविधाओं के लिए 4 फीसदी राशि कटवाते हैं। हर महीने पूरे जिले की इंडस्ट्रीज से 10 करोड़ रुपए ईएसआई को जाते हैं।
बावजूद इसके जब भी मरीज को ऑपरेशन के लिए कैशलेस रेफर करना होता है तो यहां के डॉक्टर्स आनाकानी करते हैं और उन्हें चंडीगढ़ के 16 या 32 और पीजीआई के अस्पतालाें में रेफर कर अपने खर्च पर इलाज करवाने के लिए मजबूर करते हैं।
उन्होंने कहा कि जबकि इएसआई में साफ लिखा है कि अगर किसी मरीज को ऑपरेशन की जरूरत है तो उसे कैशलेस रेफर किया जाए इसके लिए मोहाली में तीन अस्पताल इएसआई के पैनल पर हैं। फिर भी इम्लॉयज को तंग किया जाता है। उन्होंने कहा कि अब कोविड के चलते चंडीगढ़ में मरीज नहीं लिए जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn